Усё далей і далей ад нас той вялікі дзень 3 ліпеня 1944-га, калі вызваленне Мінска, а потым і ўсёй Беларусі стала сапраўдным фактам таго, што наша агульная Перамога не за гарамі. Ужо мінула 74 гады. І што дзіўна: той дзень з часам нібы зноў пачынае набліжацца да нас — праз новыя дакументы, фільмы, архіўныя крыніцы і асабліва праз успаміны ўдзельнікаў вялікай вайны, сівых ветэранаў, хто да сённяшняга часу, на шчасце, застаўся ў жывых і так ці інакш удзельнічаў у вызваленні нашай Радзімы.